
Grozījumi likumā "Par valsts kompensāciju cietušajiem"
Izdarīt likumā "Par valsts kompensāciju cietušajiem" (Latvijas Republikas Saeimas un Ministru Kabineta Ziņotājs, 2006, 13. nr.; 2007, 24. nr.; 2008, 24. nr.; 2009, 14. nr.; Latvijas Vēstnesis, 2009, 194. nr.; 2012, 189. nr.; 2014, 119. nr.; 2018, 188. nr.; 2023, 221. nr.) šādus grozījumus:
1. Izslēgt 1. pantā vārdu "tīša".
2. Papildināt 2. panta trešo daļu ar otro teikumu šādā redakcijā:
· "Cietušajam nav tiesību saņemt valsts kompensāciju, ja cietušajam ir tiesības saņemt atlīdzību no Ārstniecības riska fonda."
3. Izslēgt 3. panta ceturtajā daļā vārdu "tīša".
4. Papildināt pārejas noteikumus ar 10. punktu šādā redakcijā:
· "10. Valsts kompensācijas pieprasījumus, kurus Tiesu administrācija saņēmusi līdz 2024. gada 31. decembrim, tā izskata un valsts kompensāciju piešķir atbilstoši šā likuma regulējumam, kas bija spēkā līdz 2024. gada 31. decembrim."
Likums stājas spēkā 2025. gada 1. janvārī.

